*Jézus tehát nem járt többé nyilvánosan a zsidók között, hanem elment onnan a pusztához közeli vidékre, egy Efraim nevű városba; és ott tartózkodott a tanítványaival. (Jn 11,54)*

Pontosan tudjuk, hogy Jézus földre jöttének elsődleges célja az volt, hogy áldozatként meghaljon a kereszten. Ez a cél nem változott azáltal sem, hogy most Jézus kerüli a nyilvános fellépést. Amikor Isten terve szerint cselekszik Jézus vagy más valaki, akkor nem csak a „mit” a lényeges, hanem a „mikor” is. Lázár esetében is ezt látjuk, Jézus csak akkor indult, amikor arra elérkezett az időpont.

Az áldozati halálra még nem érkezett el az idő, felesleges feszültség gerjesztésére nincs semmi ok, Jézus inkább visszavonul. Ettől persze a megöletés terve nem változott, az továbbra is érvényben volt.

Nem gondolom azt sem, hogy teendők nélkül maradt volna, tanítványai ott voltak, a tanulási folyamatról a Biblia nem tájékoztat.

A jó hír, Jézus nem tűnik el! Lehet, hogy az érzések azt súgják, elrejtőzött, de ez tévedés! Jézus mindig meghallgat! *Vadon Gyula*